armvectores/hy_wikipedia_2023 huggingface dataset:
Արկազի Սուրբ Խաչ

Արկազի Սուրբ Խաչ, նշանավոր ուխտատեղի, վանք Վայոց ձորի մարզի Վերնաշեն գյուղից 7 կմ արևելք, Մալիշկա գետի հովտում, Արկազն գյուղատեղիում։ Եկեղեցու հարավարևելյան ավանդատանն է ամփոփված Հիսուս Քրիստոսի խաչելության փայտի մասունքը, ինչի արդյունքում էլ այն ստացել է «Սուրբ Խաչ» անվանումը։ Վանքի մասին առաջին հիշատակվումը թվագրվում է VIII դարին։ Վանքի ներկայիս եկեղեցին հիմնովին վերաշինվել է 1870-1871 թվականներին։


== Ծանոթագրություններ ==
Մանաս (քաղաքատիպ ավան, Կարաբուդախկենտսկի շրջան)

Անվան այլ կիրառումների համար տե՛ս՝ Մանաս (այլ կիրառումներ)Մանաս (ռուս.՝ Манас), քաղաքատիպ ավան Ռուսաստանի Դաղստան հանրապետության Կարաբուդախկենտսկի շրջանի կազմում։
Բնակչությունը 2010 թվականին գրանցված տվյալներով կազմում էր 5357 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լա Պուեբլա դե Մոնտալբան (քաղաք)

Լա Պուեբլե դե Մոնտալբան (իսպ.՝ La Puebla de Montalbán), քաղաք և մունիցիպալիտետ Իսպանիայում, մտնում է Տոլեդո նահանգի, ինչպես նաև Կաստիլա Լա Մանչա ինքնավար մարզերի մեջ։ Մունիցիպալիտետը գտնվում է Տորիխոս շրջանում։ Տարածքը՝ 141,16 կմ²։ Բնակչությունը՝ 8472 մարդ (2010 թվականի տվյալներով)։ Գավառական մայրաքաղաքից հեռու է 35 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Վայի սյուր Սոդր (կանտոն)

Վայի սյուր Սոդր (ֆր.՝ Vailly-sur-Sauldre), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Բուրժ օկրուգի մեջ։ Համաձայն 1999 թվականի մարդահամարի կանտոնի բնակչությունը 3498 մարդ էր։Կանտոնի համարը 1828 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Հարլի (փողոց)

Հարլի փողոց, Հարլի-սթրիթ (անգլ.՝ Harley Street), փողոց Լոնդոնում (Մեծ Բրիտանիա), հանրահայտ է դարձել 19-րդ դարում այնտեղ հաստատված
բժշկության տարբեր ճյուղերի մասնագետների շնորհիվ։


== Պատմություն ==
XIX դարից սկսվեց աճել բժիշկ պրակտիկանտների, բժիշկների ու վիրաբույժների, դեղատների, մասնավոր կլինիկաների և այլ բժշկական հաստատությունների թիվը՝ տեղակայված Հարլի-սթրիթում և մոտակա շրջանում։ 1852 թվականին այստեղ հաստատվեց հայտնի բժիշկ Ուիլյամ Ջենները։ 1853 թվականին Ֆլորենս Նայթինգլի գլխավորությամբ այստեղ բացվեց Establishment for sick Gentlewomen հիվանդանոցներից առաջինը։
1860 թվականի տվյալներով Հարլի-սթրիթում հաշվվում էր ընդամենը 20 բժիշկ, իսկ 1900 թվականին նրանց քանակը 4 անգամ մեծացավ։ 1914 թվականին բժիշկների քանակը աճեց մինչև 200։ Հաջողության հասած բժիշկները, հաճոյախոսական առաջարկություններ անելով իրենց գործընկերներին, բարձրացնում էին Հարլի-սթրիթի հեղինակությունը որպես բժշկություն մայր կենտրոններից մեկը։
Երբ 1948 թվականին հիմնադրվեց Մեծ Բրիտանիայի Ազգային առողջապահական ծառայությունը, Հարլի-սթրիթում սկսեցին աշխատել մոտ 1500 մարդ։ 21-րդ դարի սկզբում այս հեղինակավոր շրջանում մոտ 3000 մարդ զբաղված էր բժշկության բնագավառում։
Ենթադրվում է, որ բժիշկների այսպիսի հոսքը Հարլի-սթրիթ պայմանավորված է նոր ընդարձակ կառույցների հիմնադրմամբ 19-րդ դարում։ Դրան նպաստել է նաև գնացքով ճանապարհորդելու ուղիներին մոտ գտնվելը. Քինգս-Քրոսս, Սենթ-Փանքրաս և այլն։
1873 թվականին Medical Society of London-ը նույնպես վերահաստատվեց այս շրջանում, տեղակայվելով Չանդոս-սթրիթի Lettsom House-ի առանձնյակներից մեկում։ 
Հարլի-սթրիթի մերձակայքը պատկանում է դե Վալդեն ընտանիքին և ղեկավարվում են de Walden Estate ընկերության կողմից։ Դե Վալդեն ընտանիքը այն ժառանգե է 1715 թվականին, նրանից հետո, երբ Օքսֆորդի 2-րդ կոմս Էդվարդ Հարլին սկսեց զարգացնել Քեվենդիշի հրապարակը և նրան հարող փողոցները։
Հարլի-սթրիթում բնակվել են այնպիսի հայտնի մարդիկ, ինչպիսին են Մեծ Բրիտանիայի վարչապետ Ուիլյամ Գլադստոնը, նկարիչ Ուիլյամ Թըրները և լոգոպետ Լայոնել Լոգը։
Այժմ Հարլի-սթրիթի շրջանում տեղակայված են հիմնականում մասնավոր կլինիկաներ պրեմիում դասի, ինչպես նաև պլաստիկ վիրաբույժները և ստոմատոլոգիական պրակտիկանտները։


== Ծանոթագրություններ ==
Շուրուկ

Շուրուկ, գյուղ Արևմտյան Հայաստանում, Էրզրումի վիլայեթի Քղիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աստրոլաբ

Աստրոլաբ (հին հունարեն՝ ἀστρολάβος, արաբ․՝ ٱلأَسْطُرلاب‎‎, Կաղապար:Lang-persian), անկյունաչափ գործիք՝ աստղագիտական ու գեոդեզիական դիտումների համար։ Աստրոլաբի օգնությամբ որոշվում էին լուսատուների անկյունային հեռավորությունը հորիզոնից, ծագման ու մայր մտնելու պահերը, կենդանաշրջանի համաստեղությունների դիրքը գիշերվա տարբեր ժամերին, առարկաների հեռավորությունն ու բարձրությունը, Արեգակի դիրքը Խավարածրի վրա, լուսատուների կոորդինատները, տեղի աշխարհագրական լայնությունը, ցերեկվա ու գիշերվա տևողությունը և այլն։ Աստրոլաբները տարածված են եղել հին ու միջին դարերում։ Հետագայում գործածությունից դուրս եկան, փոխարինվեցին թեոդոլիտներով, սեքստանտներով և այլն։ Հայկական աստրոլաբ, պատրաստել է Ղուկաս Վանանդեցին՝ 17-րդ դարի վերջին։
Մյոլդռի (այլ կիրառումներ)

Մյոլդռի անունը կամ տերմինը կարող է վերաբերել հետևյալ հոդվածներին․

Մյոլդռի - գյուղ Էստոնիայի Սալմե շրջանի կազմում։
Մյոլդռի - գյուղ Էստոնիայի Ռիուգե շրջանի կազմում։
Մյոլդռի - գյուղ Էստոնիայի Վասցելիինա շրջանի կազմում։
ՍԱՊ կամուրջ

ՍԱՊ կամուրջ կամ Նոր կամուրջ (սլովակ.՝ Most Slovenského národného povstania, սլովակ.՝ Most SNP, հայերեն՝ Սլովակյան ազգային ապստամբության կամուրջ), միասյուն պողպատե ճանապարհային կամուրջ Բրատիսլավայում՝ Դանուբ գետի վրա։
Բրատիսլավայի միակ կամուրջն է, որ Դանուբ գետի վրա չունի ոչ մի հենասյուն և համարվում է  քաղաքի ամենամեծ կամուրջը։ 2001 թվականին «կամրջաշինություն» անվանակարգում այն համարվել է Սլովակիայում դարի շինություն։ Կամուրջն ընդգրկված է Աշտարակների համաշխարհային ֆեդերացիայում, համարվում է այդ ֆեդերացիայի ամենացածր շինությունը։


== Պատմություն ==
Կամուրջը կառուցվել է 1967-1972 թվականներին «Դոպրաստավ Բրատիսլավա» և «Գուտնե Մոնտաժե Օստրավա» կազմակերպության կողմից ճարտարապետներ Յոզեֆ Լացկոյի, Լադիսլավ Կուշնիրի, Իվան Սլամենի, Արպադ Տեսարի և Յոզեֆ Զվարի նախագծով։ Շահագործման է հանձնվել 1972 թվականի օգոստոսի 26-ին։ Կամրջի շինարարության համար ոչնչացվել է Բրատիսլավայի արվարձանի զգալի մասը, մասնավորապես, հրեական թաղամասն ամբողջությամբ, ինչին Բրատիսլավայի բնակչությունը տհաճությամբ է արձագանքել։ Սակայն զգալիորեն բարելավվել է Բրատիսլավա V շրջանի երթևեկության վիճակը։ 2005-2006 թվականներին, պայմանավորված բարձր աղտոտմամբ, հետիոտնային և հեծանվային հատվածներում պաշտպանիչ շերտ է կիրառվել։ 2006 թվականին նմանօրինակ ծածկույթ է նաև կիրառվել հենարանների համար։


== Պարամետրեր ==

Պողպատե կամուրջը կախված է 84,6 մետր բարձրությամբ մեկ սյան վրա։ Կամրջի ընդհանուր երկարությամբ 430,8 մետր է, թռիչքների բաժանման սխեման՝ 74,8 + 303 + 54 մետր, աչքավոր կառույցի քաշը՝ 7537 տոննա, ընդհանուր բարձրությունը ներքևից վերև՝ 95 մետր, գմբեթի տրամագիծը՝ 32 մետր, աչքավոր կառույցի հեծանը երկսեկցիոն է, լայնությունը՝ 12,6 մետր, բարձրությունը՝ 4.6 մետր, երկու կողմերում դրանից կախված են 4,2 մետր  բարձրությամբ բարձակները։ Այսպիսով, կամրջի ընդհանուր լայնությունը 21 մետր է։ Երթևեկության համար կամրջի վրա կան 4 շերտեր, որոնց յուրաքանչյուր կողմում կան հետիոտնի և հեծանիվների համար նախատեսված ուղիներ։ Մայթի լայնությունը 3,2 մետր է։ 1972 թվականին բացումից հետո կամուրջն աշխարհի բարձր կամուրջների շարքում զբաղեցրել է 4-րդ տեղը։ Միասյուն կամուրջների ենթակատեգորիայում կամուրջը շարունակում է մնալ համաշխարհային առաջատար, թեք հենարանով կամուրջների կատեգորիայում՝ երրորդ տեղում է։


== Գրականություն ==
Construction and design of cable-stayed bridges. W.Podolny, J. Scalzi. 1989


== Ծանոթագրություններ ==


== Արտաքին հղումներ ==
UFO Restaurant
New Bridge
Panoramic view of Novy Most bridge & River Danube Archived 2016-04-15 at the Wayback Machine.
Նովոսեմյոնով

Նովոսեմյոնով (ուկրաիներեն՝ Новосеменів), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Նովոսեմյոնով գյուղում բնակվում էր 28 մարդ։ Բնակավայրը զբաղեցնում է 0,037 կմ² տարածք։ Բնակչության խտությունը կազմում էր 756,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (493)

Ժողովածու (493), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 493 թվի տակ։ Գրված է թղթի վրա, որը ունի 23X17․5 չափս։ Ձեռագիրը կազմված է 302 թերթից։ Գրված է երկսյուն, միասյուն, նոտրգիր։ Կազմը`կաշեպատ տախտակ դրոշմազարդ։


== Բովանդակություն ==
Համառօտ մեկնութիւն առաջարկութեանց, որը դատապարտեցան յԱղէքսանդրէ եօթներորդէ, յԻննջէնցիուէ մետասաներորդէ և յԱղէքսանդրոսէ ութերորդ՝ (1676 թ․)։
Աշխարհագիտութիւն («Երրորդ մասն փիլիսոփայութեան»)։


== Ծանոթագրություններ ==
Էմանուել Պոգատեց

Էմանուել Պոգատեց (գերմ.՝ Emanuel Pogatetz, հունվարի 16, 1983(1983-01-16), Գրաց, Ավստրիա), ավստրիացի ֆուտբոլիստ, ԼԱՍԿ ակումբի և Ավստրիայի ֆուտբոլի ազգային հավաքականի պաշտպան։


== Կարիերա ==
Էմանուելը ծնվել է Ավստրիայում՝ Գրացում։ Կարիերան Պոգատեցը սկսվել է «Շտուրմում», բայց հիմնական կազմում չի խաղացել։ Ավելի ուշ տեղափոխվեց «Քերնթեն», թիմում խաղացել է ավելի քան երեսուն խաղ և գնացել է Բայեր Լևերկուզեն։ 2005 թվականի ամռանը «Արաու», «ԳԱԿ Գրաց» և «Սպարտակ» ակումբները այցելելուց հետո Պոգատեցը միացավ Միդլսբրո ակումբին և պայմանագիր կնքեց մինչև 2010 թվականը։
2010 թվականի հունիսի 2-ին Էմանուելը պայմանագիր է կնքել «Հանովերի» հետ մինչև 2013 թվականը։
2012 թվականի հունիս 19-ին, Պոգատեցը տեղափոխվեց «Վոլֆսբուրգ», և պայմանագիր կնքեց մինչև 2015 թվականը։
2013 թվականի հունվարի 28-ին ֆուտբոլիստը վարձավճարով տեղափոխվել է անգլիական «Վեստ Հեմ Յունայթեդ» խաղային պրակտիկա ստանալու համար։
2013 թվականի ամռանը Պոգատեցը տեղափոխվել է Նյուրնբերգ։


== Ձեռքբերումներ ==
Ավստրիայի չեմպիոն - 2004 (ԳԱԿ)
Ավստրիայի գավաթակիր (2) − 2001 («Քերնթեն»), 2004 (ԳԱԿ)


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրութունը National Football Teams կայքում(անգլ.)
Ֆուտբոլիստի էջը Weltfussball.de կայքում
Ֆուտբոլիստի էջը Fussballdaten.de կայքում
Շվեդիայի ազգային թանգարան

Շվեդիայի ազգային թանգարանը (շվեդերեն՝ Nationalmuseum), ամենամեծ ազգային թանգարանն է Շվեդիայի մայրաքաղաք Ստոկհոլմում։ Թանգարանում պահուստում կա 16000 քանդակներ և մոտ 30000 կտավ։ Թանգարանը հիմնադրվել է 1792 թ-ին։ Տնօրենը Սոլֆրիդ Սոդերլինդն է։


== Ընտրված նմուշներ թանգարանի հավաքածուից ==
Պերուջինո, Սուրբ Սեբաստիան, 174 x 88 cm.
Լուկաս Կրանախ Ավագ, Մուծում, 108 x 119 cm.
Էլ Գրեկո, Սուրբ Պողոս և Պետրոս առաքյալները, 124 x 93 cm.
Պիտեր Պաուլ Ռուբենս, Վակխանալիան Անդրոսի վրա 200 x 215 cm.
Նիկոլա Պուսեն, Վակխ և Էրիգոնա, 98 x 74 xm.
Խոսե դե Ռիբերա, Սուրբ Բարդուղիմեոսի տանջանքը, 208 x 157 cm.
Ռեմբրանդտ վան Ռեյն, Հուլիոս Ցիվիլիսի երդումը, 196 x 309 cm.


== Ծանոթագրություններ ==
Գրոհային հրացան

Գրոհային հրացան, ինքնաձիգ, հարձակման հրացան կամ ավտոմատ, արտասահմանյան գրականության մեջ նաև գրոհային հրացանը ձեռքի անհատական ավտոմատ հրազեն է, որը նախատեսված է սերտ մարտերում թշնամու կենդանի ուժին ջախջախելու համար և ունակ է ստեղծել կրակի բարձր խտություն։


== Տերմինի ծագումը ==
Հարձակման հրացան տերմինը սովորաբար վերագրվում է Ադոլֆ Հիտլերին, ով օգտագործում էր գերմանական Sturmgewehr բառը (որը թարգմանվում է որպես «հարձակողական հրացան») որպես MP 43-ի նոր անվանում (Maschinenpistole), որը հետագայում հայտնի դարձավ որպես Sturmgewehr 44:  Դաշնակիցների քարոզչությունը ենթադրում էր, որ անունը ընտրվել է քարոզչական նպատակներով, սակայն հիմնական նպատակն էր տարբերել Sturmgewehr-ը գերմանական ավտոմատներից, ինչպիսին է MP 40-ը։
Այնուամենայնիվ, ենթադրվում է, որ Heereswaffenamt-ը պատասխանատու է Շտուրմգևեր անվան համար, և Հիտլերը, բացի արտադրության հրամանը ստորագրելուց, որևէ ներդրում չի ունեցել։ Ավելին, Հիտլերն ի սկզբանե դեմ էր նոր հետևակային հրացանի գաղափարին, քանի որ Գերմանիան չուներ արդյունաբերական կարողություններ՝ փոխարինելու արդեն ծառայության մեջ գտնվող 12,000,000 Karabiner 98 հազար հրացանները, և միայն փոխեց իր միտքը, երբ տեսավ այն առաջին ձեռքից։


== Աղբյուրներ ==
Պիտա

Պիտա (հուն․՝ πίτα, թուրքերեն՝ pide), կլոր, հարթ, առանց թթխմորի հաց։ Այս հացը թխվում է ինչպես թեփահան ալյուրից, այնպես էլ բարձր տեսակի ցորենի ալյուրից։ Բավականին մեծ տարածում ունի միջերկրածովյան շրջանում և Մերձավոր Արևելքի երկրներում։
Այսպիսի հացի մասին առաջին հիշատակությունները գտնվում են Հին Կտակարանում՝ եբրայերենում օրիգինալ տարբերակը հիշատակվում է որպես «պատ լեհեմ» (եբրայերեն՝ פת לחם‎), ինչը կարելի է թարգմանել որպես «մեծ հացային պիտա», «բոքոն»։ Ռուսերենում այս բառը ուղղակի թարգմանված է «հաց»։ «Պիտա»-ն «պատ»-ի (եբրայերեն՝ פת‎) փոքրացուցիչն է։ Ժամանակակից իմաստով՝ «պիտա» (եբրայերեն՝ פיתה‎) բառը եբրայերենում կիրառվում է 1950-ական թվականներից ի վեր։
Ավանդական արաբական բիտայի տարբերակիչ առանձնահատկությունը ջրային գոլորշին է, որը պիտան թխելիս ձևավորվում է խմորի մեջ, կուտակվում բլիթի մեջտեղում՝ առանփնացնելով խմորի շերտերը։ Այդ կերպ բլիթի ներսում «գրպանիկ» է առաջանում, որը կարելի է բացել՝ սուր դանակով կտրելով պիտայի ծայրը և «գրպանիկ»-ի մեջ աղցան կամ միս լցոնելով։ Ավանդական արաբական բիտայի միջին տրամագիծը սովորաբար 15-20 սմ է։
Բացի արաբական պիտայից, գոյություն ունեն պիտայի մի քանի այլ տեսակներ, օրինակ՝ վրացական լավաշ, իրաքյան լաֆեր, դրուզյան պիտաներ (չափազանց բարակ, բայց շատ մեծ բլիթներ), հնդկական չապատիներ։


== Պատկերասրահ ==

		


== Ծանոթագրություններ ==
Սոպոլիմերներ

Սոպոլիմերներ, համապոլիմերներ, պոլիմերներ, որոնք ստացվում են տարբեր մոնոմերների համատեղ պոլիմերացման կամ պոլիկոնդենսացման ռեակցիաների հետևանքով։ Սոպոլիմերների մոլեկուլները բաղկացած են իրար հաջորդաբար միացած տարատեսակ մոնոմերային օղակներից։ Ըստ մոլեկուլում այդ օղակների հաջորդականության տարբերում հն՝ կարգավորված և չկարգավորված սոպոլիմերներ։ Կարգավորված սոպոլիմերների մակրոմոլեկուլներում մոնոմերային օղակները կրկնվում են օրինաչափ հաջորդականությամբ, օրինակ՝ ․․․ABABAB․․․ մակրոմոլեկուլների շղթայի օղակին կարող են միացած լինել այլ քիմիական բաղադրություն ունեցող ճյուղային շղթաներ, այդպիսի սոպոլիմերները կոչվում են պատվաստված։ Կարգավորված սոպոլիմերներ են որոշ սպիտակուցներ, թեև նրանց մակրոմոլեկուլներում տարբեր ամինաթթուների մնացորդները միացած են բավական բարդ հաջորդականությամբ։ Չկարգավորված սոպոլիմերների մակրոմոլեկուլներում մոնոմիրային օղակներն ունեն պատահական հաջորդականություն։ Բազմաթիվ սպիտակուցների և նուկլեինաթթուների մակրոմոլեկուլներում այդ հաջորդականությունը գենետիկական ինֆորմացիայի ծածկագիրն է և պայմանավորում է նրանց կենսաքիմիական և կենսաբանական առանձնահատկությունները։ Սոպոլիմերների սինթեզը բարդ հատկություններ ունեցող բարձրամոլեկուլային միացությունների ստացման ամենաարդյունավետ ճանապարհն է, քանի որ հնարավորություն է տալիս միևնույն մոլեկուլում համախմբել ամենատարբեր հատկություններով մոնոմերային օղակներ։
Պյալյա

Պյալյա (ռուս.՝ Пяля), գետ Ռուսաստանում, հոսում է Կարելական ինքնավար հանրապետությունում։ Թափվում է Պյալ լիճ Նևա։ Գետի երկարությունը 26 կմ է, ավազանի տարածքը 142 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100212102000015321
Հիդրոլոգիական ուսումնասիրությունների կոդը - 102001532
Ավազանի կոդը - 01.04.01.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Go (ծրագրավորման լեզու)

Go-ն Google ֆիրմայում մշակվող ծրագրավորման լեզու է։ Լեզվի իրականացումը սկսվել է 2007 թվականին՝ Ռոբ Պայկի, Քեն Թոմփսոնի և Ռոբերտ Գրիսմերի կողմից։ Go֊ն ստատիկ տիպիզացվող լեզու է, որի շարահյուսությունը շատ նման է C լեզվին, իսկ որոշ քերականական բաղադրիչներ ընդօրինակված են Oberon լեզվից։ Go լեզվի իրականացման անբաժանելի մաս է կազմում նաև ստանդարտ գրադարանը։
Go լեզուն հանրությանն է ներկայացվել 2009 թվականին, և այժմ օգտագործվում է Google֊ի որոշ նախագծերում։


== Նկարագրություն ==
Go լեզվի ծրագրային միավորներ են փաթեթը (package) և ֆունկցիան (function)։ Ցույց տալու համար, որ մի որևէ ֆայլի պարունակությունը պատկանում է example փաթեթին, ֆայլի սկզբում պետք է գրել.

Ֆունկցիայի սահմանումը սկսվում է func ծառայողական բառով, որին հետևում է ֆունկցիայի անունը, ապա՝ ֆորմալ պարամետրերի ցուցակը, և վերջում, եթե այդպիսին կա, ֆունկցիայի վերադարձրած արժեքի տիպը։ Օրինակ, երկու թվերի քառակուսիների գումարը հաշվող ֆունկցիան կարող է ունենալ հետևյալ տեսքը․


== Օրինակներ ==


=== Ամենակարճ ծրագիրը ===
Go լեզվով գրված ամենակարճ ծրագիրը բաղկացած է main փաթեթում main ֆունկցիայի սահմանումից։


=== Կոորդինատի մոդելը ===
Go լեզվում կառուցվածք (գրառում) բաղադրյալ տիպը սահմանվում է struct նկարագրիչի օգնությամբ։ Եթե դեկարտյան կետը բաղկացած է աբսցիսը ցույց տվող 
  
    
      
        x
      
    
    {\displaystyle x}
   և օրդինատը ցույց տվող 
  
    
      
        y
      
    
    {\displaystyle y}
   դաշտերից, ապա cartesian կառուցվածքը կսահմանվի հետևյալ կերպ։

cartesian տիպի օբյեկտի հետ աշխատելու համար Go լեզուն թույլ է տալիս սահմանել մեթոդներ։ Օրինակ, կոորդինատների սկզբնակետից տրված կետւ հեռավորությունը հաշվող radius մեթոդը կսահմանվի այսպես․


== Իրականացումներ ==
Բացի Google֊ի իրականացումից, Go լեզուն իրականացված է նաև gcc փաթեթում՝ gccgo անունով։ Google֊ի gc կոմպիլյատորը իրականացված է Linux, OS X, FreeBSD, NetBSD, OpenBSD, Plan 9, Solaris և Windows օպերացիոն համակարգերի համար։


== Ծանոթագրություններ ==
Լոո (Սոչի)

Անվան այլ կիրառումների համար տե՛ս՝ ԼոոԼոո (ռուս.՝ Лоо), նախկինում ավան, ներկայումս միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում, Լոո գետի և Սև ծովի ափին։  Գտնվում է շրջկենտրոն հանդիսացող Լազարևսկոյե միկրոշրջանից 42 կմ հարավ-արևելք, իսկ Սոչիի կենտրոնից 26 կմ հյուսիս-արևմուտք, ծովի մակարդակից 30 մ բարձրության վրա։ Երկաթուղային կայարան է, ծովափնյա առողջարան և զբոսաշրջության կենտրոն։


== Պատմական ակնարկ ==
Մինչև 1864 թվականը, Լոո գետի հովտում ապրում էին ուբիխներ, ովքեր մշակույթով և կենցաղով մոտ էին ադըղեներին, աբազներին և աբխազներին։ Կովկասյան պատերազմի ավարտից հետո, 1864 թվականին, մուհաջիրության արդյունքում, տեղաբնիկները աքսորվեցին Օսմանյան կայսրություն, քանի որ չէին ցանկանում հպատակվել Ռուսական կայսրությանը։
1872 թվականից սկսած, Լոո գետի հովտում բնակություն հաստատեցին ռուսներ, ինչպես նաև Օսմանյան կայսրությունից գաղթած հայեր և հույներ։ Կոնկրետ Լոո ավանի տարածքը այդ տարիներին, պատկանում էր իշխան Միխայիլ Նիկոլաևիչին։
1961 թվականին Լոո ավանը ընդգրկվել է Սոչի քաղաքի կազմի մեջ և դարձել միկրոշրջան։ Ներկայումս այնտեղ բնակվում են հայեր, ռուսներ, հույներ, էստոնացիներ և այլ ազգերի ներկայացուցիչներ։ Հայերը եկել են Սամսունից և նրա շրջակա գյուղերից` մինչ 1914 թվականը։ Բնակիչներն զբաղվում են ծխախոտի, թեյի, եգիպտացորենի մշակությամբ, բանջարաբուծությամբ և այգեգործությամբ։ Միկրոշրջանն ունի միջնակարգ դպրոց, գրադարան, հիվանդանոց, բուժարան, մանկական ճամբար, հանգստյան տներ, հյուրանոցներ, առողջարաններ և ժամանցի ու զվարճանքի այլ վայրեր։ Տնտեսության հիմնական ճյուղը զբոսաշրջությունն է։
Ավանի մոտակայքում պահպանվել են միջնադարյան բյուզանդական տաճարի ավերակներ (8-9-րդ դարեր)։


== Այլ փաստեր ==
2008 թվականի օգոստոսի 7-ին, Լոո ավանի լողափին իրականացվել է ահաբեկչական գործողություն, որի արդյունքում զոհվել էր երկու և վիրավորվել 15 մարդ։


== Հայտնի մարդիկ ==
Դավիթ Յազիջյան - ԽՍՀՄ հերոս


== Ծանոթագրություններ ==


== Գրականություն ==
Овчинникова, Б. Б. Об архитектурно-строительных особенностях храма в поселке Лоо (г. Сочи) // Античная древность и средние века, 40, 2011, 375—389.


== Արտաքին հղումներ ==
Պաշտոնական կայք
Պսյոլ (գետ)

Պսյոլ (ուկրաիներեն՝ Псьол, Псел, Псло), գետ Ռուսաստանում և Ուկրաինայում։


== Աշխարհագրություն ==
Պսյոլ գետը սկիզբ է առնում Միջինռուսական բարձրավայրից և թափվում է Դնեպր (գետ)։ Գետը պատկանում է Սև ծովի ավազանին։ Գետի ափին են գտնվում ձախից՝ Իլեկ, Պենա, Ուդավա, Ռիբիցա, Սիրովատկա (Սագա), Ուստիա, Օլշանկա, Բուդիլկա, Բոբրավա, Վեպրիկ, Տուխ, Գնիլիցա, Բակայ, Գովտվա, աջից՝ Սուջա, Օլեշնյա, Սումկա, Վորոժբա, Գրուն, Ռաշևկա, Լյուտենկա, Գրուն-Տաշան, Խորոլ, Մանժելիա, Օմելնիկ։


== Հիդրոգրաֆիա ==
Պսյոլ գետի երկարությունը կազմում է 717 կմ, ավազանի մակերեսը՝ 22800 կմ2 է։ Գետի ջրի ծախսը միջինում կազմում է 55 մ3։


== Տես նաև ==
Գետ
Ակունք և Գետաբերան
Վայոց սար

Վայոց սար, հանգած հրաբուխ Ջերմուկ և Մալիշկա համայնքների սահմանագլխին, Կարմրաշեն գյուղից (Ջերմուկ համայնք) 3 կմ հարավ-արևմուտք։ Չորրորդականի գոյացում է։ Ունի 2581 մ բարձրություն, հատած կոնի ձև, մոտ 125 մ խորությամբ ձագարաձև խառնարան։ Կազմված է խարամներից։ Լանջերն օգտագործվում են որպես արոտավայր։


== Ծանոթագրություններ ==
Քյուրդ-Ախմեդլի

Քյուրդ-Ախմեդլի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 137 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կրուտոե (գյուղ, Իսակովսկոե գյուղական բնակավայր)

Անվան այլ կիրառումների համար տե՛ս՝ ԿրուտոեԿրուտոե (ռուս.՝ Крутое), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդան Մամիկոնյանի հուշարձան (Երևան)

Վարդան Մամիկոնյանի հուշարձան, գտնվում է Երևանի Օղակաձև զբոսայգում, Վարդանանց և Խանջյան փողոցներիի հարևանությամբ, տեղադրվել է 1975 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Ճարտարապետ՝ Ստեփան Քյուրքչյան
Քանդակագործ՝ ՀՀ ժողովրդական նկարիչ Երվանդ Քոչար


== Տվյալներ ==
Հուշարձանը կառուցված է կոփածո պղնձից և կարմրավուն կրաքարային ավազաքարից, բարձրությունը 17 մետր է։


== Պատմություն ==
Վարդանանց պատերազմի հերոս Վարդան Մամիկոնյանի հուշարձանի բացման հանդիսավոր արարողությունը կայացել է 1975 թվականի դեկտեմբերի 20-ին, Օղակաձև զբոսայգու Կնունյանց (այժմ՝ Վարդանանց), Խանջյան և Մռավյան (այժմ՝ Ալեք Մանուկյան) փողոցներին հարող հատվածում։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Հուշարձանների տեղեկատվական շտեմարան Archived 2017-01-26 at the Wayback Machine.
Խեսուս Ֆարիա

Խեսուս Ֆարիա (իսպ.՝ Jesús Faría, հունիսի 27, 1910(1910-06-27), Բորոխո - հունվարի 24, 1995(1995-01-24), Կարակաս, Վենեսուելա), վենեսուելացի կոմունիստ քաղաքական գործիչ։
Ծնվել է բանվորի ընտանիքում։ Մինչև 1944 թվականը աշխատել է նավթահանքերում, ակտիվորեն մասնակցել Վենեսուելայի նավթագործների արհմիության աշխատանքներին, 1944 թվականից մինչև 1948 թվականը եղել է դրա նախագահը։ 1935 թվականին մտել է Վենեսուելայի կոմունիստական կուսակցության (ՎԿԿ) շարքերը։ 1946 թվականից՝ ՎԿԿ ԿԿ և ԿԿ քաղբյուրոյի անդամ, 1951-1985 թթ. ՎԿԿ գլխ․ քարտուղար, 1985 թվականից ՎԿԿ նախագահ։
1947-1948 և 1958-1963 թթ. Ազգային կոնգրեսի սենատոր, 1968-1973 թթ. դեպուտատների պալատի անդամ։ 1950-1958 և 1963-1966 թթ. Գործունեության համար համար բանտարկվել Է։ 1966-1968 թթ. ապրել է տարագրության մեջ։ Եղել է Լատինական Ամերիկայի աշխատավորության կոնֆեդերացիայի ԳԿ փոխնախագահը։


== Ծանոթագրություններ ==
Աստերոիդների ցանկ (270701-270800)

Աստերոիդների ցանկ (270601-270700)  • Աստերոիդների ցանկ  • Աստերոիդների ցանկ (270801-270900)
 Աստերոիդների ցանկ (270601-270700)  • Աստերոիդների ցանկ  • Աստերոիդների ցանկ (270801-270900)
Վիլլամարցանա

Վիլլամարցանա  (իտալերեն՝ Villamarzana), քաղաք Իտալիայում։ Տեղակայված է Վենետո մարզում՝ Ռովիգո գավառում։
Բնակչությունը կազմում է 1219 մարդ (2008), բնակչության խտություն՝ 87 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 4530։ Հեռախոսային կոդ՝ 0425։


== Ժողովրդագրություն ==
Բնակչություն


== Կապի տվյալներ ==
հեռախոս՝։0425 938018
Էլեկտրոնային փոստ՝։ villamarzana@polesineinnovazione.it
Պաշտոնական կայք։http://www.comunevillamarzana.it/ Archived 2007-10-21 at the Wayback Machine.


== Արտաքին հղումներ ==
http://www.comunevillamarzana.it/ Archived 2007-10-21 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սիդորի (գյուղ, Գլոբինոյի շրջան)

Անվան այլ կիրառումների համար տե՛ս՝ ՍիդորիՍիդորի (ուկրաիներեն՝ Сидори), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Սիդորի գյուղում բնակվում էր 205 մարդ։ Բնակավայրը զբաղեցնում է 2353 կմ² տարածք։ Բնակչության խտությունը կազմում էր 87,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պուշկինո (գյուղ, Ջանկոյի շրջան)

Անվան այլ կիրառումների համար տե՛ս՝ ՊուշկինոՊուշկինո (ուկրաիներեն՝ Пушкіне, Ղրիմի թաթարերեն՝ Büyük Alqalı), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Բիյուկ-Ալկալի։
2001 թվականի տվյալներով Պուշկինո գյուղում բնակվում էր 476 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայաստանյայց Առաքելական եկեղեցու Իրանի թեմեր

Իրանում գործող Հայաստանյայց Առաքելական եկեղեցու երեք թեմերը մինչև 1958 թ. ենթարկւել են Մայր Աթոռ Ս.էջմիածնին, այնուհետև անցել են Մեծի Տանն Կիլիկիոյ կաթողիկոսութեան ենթակայութեան տակ։
1. Թեհրանի թեմ, առաջնորդանիստ' Թեհրանի Ս.Մարգիս եկեղեցի (1973-ից)։ Ընդգրկում է Թեհրանը, Կենտրոնական նահանգը, Գիլանը, Մազանդարանը, Գոլեստանը, Խորասանը, Քերմանշահը, Համադանը և Ղազվինը։
2. Սպահանի թեմ, առաջնորդանիստ' Նոր Ջուղայի Ս. Ամենափրկիչ վանք։ Ընդգրկում է Սպահանի նահանգը, Ֆարսը, Խուզեստանը, Չհարմահալ-Բախթիարին, Քոհքիլուե Բոյեր-Ահմադը, Լոռեսթանը և Հորմոզգւսնը։
3. Ատրպատականի թեմ, առաջնորդանիստ' Թաւրիզի Ս.Աստվածածին եկեղեցի։ Ընդգրկում է արևելեան և անյարմարն Ատրպատականը, Արդաբիլը, Քուրդեստանը։
Թեմական առաջնորդների ցանկն առաջարկւում է Կիլիկիոյ կաթողիկոսութեան կողմից, ընտրւում ու վերջնական վաւերացում է ստանում թեմական խորհուրդների և պատգամաւորական ժողովների կողմից։
Թեհրանի թեմի առաջնորդն է Տեր Սեպուհ արք. Սարգսյանը, Սպահանի թեմի առաջնորդն է Տեր Սիփան եպս. Քեչեճյանը, Ատրպատականի թեմի առաջնորդն է Տեր Գրիգոր եպս. Չիվթճյանը։
Յիշատակութիւն են արժանի իրանահայութեան կեանքում մեծ դերակատարութիւն ունեցած հոգևորականները, որոնց անունները միշտ հիշվելու են պատմութեան մէջ.
Տեր Խաչատուր ԿԵսարացին 1638 թւականին Նոր Ջուղայում հիմնադրեց Մերձաւոր Արևելքում առաջինը համարւող տպարանը։
Տեր Ներսես Մելիք-Թանգյանը' Ատրպատականի հայոց թեմի առաջնորդը, հսկայական աւանդ է ունեցել մշակութային և հասարակական կեանքում։ 1605 թ. Շահ-Աբբասի կողմից բռնագաղթված հայերի թւում կային նաև հոգևորականներ, որոնք և ստանձնեցին ազգապահպանութեան գործը։ Որպէս օրինակ նշենք Տեր Ռաթևոսյաններին, ովքեր Սպահանից հարաւ գտնուող Ալիգուդարզ նահանգի Բուրվարի շրջանի մի քանի գիւղերում չորս դար շարունակ պահպանել են տեղի համայնքի կրօնն ու մշակոյթը, մայրենի լեզուն և ազգային անեռանդութիւնը։ Նրանցից էին' տոհմի նախապապ, գերաշնորհ Տեր Ռաթևոսը, ապա' Տեր Եսային, Տեր Սահակը, Տեր Վահրամը (ծնվ. 1895 թ.), և միայն վերջինս է տեղափոխել Թեհրան, ուր մահացել է 1971 թ.։
Վարդապետ Խորեն Տեր-Վարդանյանը մեծ դերակատարություն է ունեցել հայ ժողովրդի զարթոնքի և ավատատիրական կարգերից ազատագրման գործում։
Տեր Արտակ Մանուկյանը 1960 թոականից 40 տարի անընդմէջ եղել է Թեհրանի հայոց թեմի առաջնորդը և մեծ ներդրում է ունեցել թեհրանւսհայության հոգևոր, կրթական ու մշակութային կեանքում։ Թեհրանի մի շարք դպրոցներն ու եկեղեցիները հիմնադրւել են նրա օրոք։ Մահացել է 1999 թ. հոկտեմբերին' կարճատև հիւանդութիւնից յետոյ։ Ի գնահատումն նրա գործունեության' Թեհրանի միակ հայկական թանգարանը անուանակոչել է նրա անունով։


== Աղբյուրներ ==
Իրանահայոց Հանրագիտարան ( Կազմող ՝ Ժանետ Տ. Լազարյան )
Ուրիլիչեն

Ուրիլիչեն (ռուս.՝ Урылычен), գետ Կամչատկա թերակղզի, Ռուսաստանում։ Գետի երկարությունը մոտ 29 կմ։ Թափվում է Մոստովայա գետի աջ ափին՝ 8 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112220000016633


== Տես նաև ==
Միլկովկա


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գավաթների ասպետը (ֆիլմ)

«Գավաթների ասպետը» (անգլ.՝ Knight of Cups), սցենարիստ և ռեժիսոր Թերենս Մալիկի ֆենտեզի մելոդրամա ժանրին պատկանող ֆիլմը։ Ֆիլմը նկարահանվել է 2012 թվականի ամռանը, որից հետո այն 2 տարի ենթարկվել է մշակման փոստ-փրադաքշն կարգավիճակով։ Ֆիլմի պրեմիերան կայացել է 2015 թվականի փետրվարի 8-ին՝ թվով 65-րդ Բեռլինյան միջազգային կինոփառատոնում։ 2015 թվականի հունիսին ֆիլմը ցուցադրվել է Մոսկովյան միջազգային կինոփառատոնի շրջանակներում։ Ֆիլմը դուրս է եկել լայն վաճառքի մի շարք երկրներում (Գերմանիա, Բելգիա, Ավստրալիա, Ֆրանսիա) 2015 թվականի աշնանը։ Ֆիլմի վաճառքի լայնորեն տարածումը ԱՄՆ-ում պլանավորված է 2016 թվականի մարտի 4-ին։
Ֆիլմի անունը կապված է համանուն խաղաքարտերի տարոյի հետ։


== Սյուժե ==
Սցենարիստը Լոս Անջելեսից փորձում է լուծել իր կյանքի տարօրինակ խնդիրները և առնչվում է շատ զարմանալի փաստերի հետ։ Նա հաջողակ է իր կարիերայում, սակայն նա ինքն իրեն ավելորդ է համարում իր իսկ սեփական կյանքում։ Եղբոր մահից հետո նրա մոտ ծագում են խնդիրներ հոր հետ հարաբերություններում, այդ պատճառով էլ նա իր ժամանակի մեծ մասն անց է կացնում տարբեր բոհեմական երեկույթներում և ամեն երեկույթի ժամանակ ներկայանում է տարբեր կանանց հետ։ Սիրավեպերը շեղում են նրան ամենօրյա ցավից (եղբորը կորցնելու հանգամանքը)։ Եվ ամեն նոր հանդիպումը, որը առաջանում է նրա ճանապարհին մոտեցնում է նրան այն բանին, որ նա գտնի իր տեղը աշխարհի վրա։


== Դերակատարներ ==


== Գնահատականներ ==
Ֆիլմը ստացել է խառը գնահատականներ կինոքննադատների կողմից։ Rotten Tomatoes կայքում ֆիլմի վարկանիշը ըստ հիմնական 12 վերլուծությունների կազմեց 42 %։ Metacritic պորտալում ֆիլմի գնահատականը կազմեց 100-ից 58 (8 գրախոսություն)։


== Ծանոթագրություններ ==


== Արտաքին հղումներ ==
Knight of Cups(անգլ.) ֆիլմը Internet Movie Database կայքում
http://www.theknightofcupsmovie.com/ Գավաթների ասպետը (ֆիլմ). պաշտոնական կայք
Knight of Cups(անգլ.) ֆիլմը Internet Movie Database կայքում
Knight of Cups Official Trailer (HD) ՅուԹյուբում
(2048) Դվորնիկ

(2048) Դվորնիկ (անգլ.՝ Dwornik), աստերոիդ աստերոիդների գոտի ներքին մասում։ Հայտնաբերվել է 1973 թվականի օգոստոսի 27-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,95391 ա. մ., առավելագույնը մոտենում է 1,8714 ա. մ. հեռավորության վրա և հեռանում 2,0364 ա. մ.։ Արեգակի շուրջ մեկ ամբողջական պտույտ է կատարում 997,6 երկրային օրվա ընթացքում, իր ուղեծրով շարժվելով միջինում 0,360867 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,75° անկյուն։
Դվորնիկ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Ըստ Տոլենի սպեկտրալ դասակարգման պատկանում է E դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2048) Դվորնիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարդիկա

Բարդիկա, ճանապարհային կայան Սեբաստիայից Էրզրում տանող ուղեգծում։ Հիշատակում է թուրք պատմագիր Քյաթիբ Չելեբին։
։


== Ծանոթագրություններ ==
Յանշիխովո-Չելի

Յանշիխովո-Չելի (ռուս.՝ Яншихово-Челлы, չուվաշերեն՝ Еншик Чуллă ялĕ), գյուղ Ռուսաստանի Չուվաշիա հանրապետության Կրասնոարմեյսկի շրջանի կազմում։
Բնակչությունը վերջին գրանցված տվյալներով կազմում էր 613 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերեդիշկ խոտան

Բերեդիշկ խոտան, Բերգավենդ, լեռներ Իրանում, Դիլմանից մոտ 40 կմ հարավ-արևելք։ Ձգվում են հարավ-արևելքից հյուսիս-արևելք։ Այս լեռներից է սկսվում Նազլուչայ գետի գտակներից մեկը։ Հարավում լեռնաշղթան ստանում է Բերգավենդ անունը։


== Ծանոթագրություններ ==
Ռաուլ Նավա Լոպես

Ռաուլ Նավա Լոպես (իսպ.՝ Raúl Nava López, սեպտեմբերի 17, 1990(1990-09-17), Մեխիկո, Մեքսիկայի Միացյալ Նահանգներ), մեքսիկացի ֆուտբոլիստ, «Դեպորտիվո Իստապա» ակումբի հարձակվող։


== Ակումբային կարիերա ==
Նավան «Տոլուկա» ակումբի սան է։ 2010 թվականի հոկտեմբերի 5-ին «Կրուս Ասուլ» ակումբի դեմ խաղում նա իր նորամուտն է նշել Մեքսիկայի ֆուտբոլի առաջնությունում` փոխարինելով Էկտոր Մանսիլիին։ Նոյեմբերի 30-ին «Էստուդիանտես Տեկոսի» դեմ խաղում Ռաուլը առաջին գոլն է խփել «Տոլուկայի» կազմում։ 2009 և 2010 թվականներին Նավան 2 անգամ դարձել է Մեքսիկայի չեմպիոն։
2012 թվականին վարձավճարով տեղափոխվել է «Տիխուանա» ակումբ։ Հուլիսի 28-ին «Լեոնի» դեմ խաղում Նավան իր նորամուտն է նշել նոր ակումբում։ 
«Տիխուանում» Ռաուլը հիմնական խաղացող չէր և ընդամենը մեկ անգամ է խաղի սկզբում դուրս եկել դաշտ։ Չնայած դրան` նա մասնակից էր ակումբի պատմական չեմպիոնությանը։
2013 թվականի ամռանը Ռաուլը վերադարձել է «Տոլուկա»։ 2014 թվականին նա օգնել է ակումբին դուրս գալ ԿՈՆԿԱԿԱՖի չեմպիոնների գավաթի եզրափակիչ և խփած 7 գոլերով ճանաչվել է առաջնության լավագույն ռմբարկու։ 2015 թվականի ամռանը Նավան տեղափոխվել է «Միներոս դե Սակատեկաս»։ Հուլիսի 25-ին «Վենադոսի» դեմ խաղում նա նշել է իր դեբյուտը նոր ակումբում։ 2018 թվականի սկզբին Ռաուլը խաղային պրակտիկա փնտրելով տեղափոխվել է «Ատլանտե», սակայն կես տարվա մեջ երբևէ չխաղալով` դարձել է գվատեմալական «Դեպորտիվո Իստապա» ակումբի խաղացող։ Օգոստոսի 29-ին «Կոբան Իմպերիալի» դեմ խաղում նշել է իր դեբյուտը Գվատեմալի առաջնությունում։


== Ձեռքբերումներ ==
Թիմային
 Մեքսիկա «Տոլուկա»

Մեքսիկայի ֆուտբոլի առաջնություն-Ապերտուր 2008 Մեքսիկա «Տիխուանա»

Մեքսիկայի ֆուտբոլի առաջնություն-Ապերտուր 2012Անհատական

ԿՈՆԿԱԿԱՖ-ի լավագույն ռմբարկու-ԿՈՆԿԱԿԱՖ չեմպիոնների լիգա 2013/2014|2013/2014


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Վիճակագրությունը transfermarkt.de կայքում
Վիճակագրությունը mediotiempo.com կայքում
76 (ալբոմ)

Անվան այլ կիրառումների համար տե՛ս՝ 76 (այլ կիրառումներ)76, հոլանդացի պրոդյուսեր և դիջեյ Արմինա վան Բյուրոնայի դեբյուտային ստուդիական ալբոմ, թողարկված 2003 թվականին։ 76 ալբոմից ‘Blue Fear’ և ‘Burned With Desire’ հիթերը նրան դարձրին համաշխարհային հայտնի դիջեյ և պրոդյուսեր։


== Կոմպոզիցիաների ցանկ ==
Մոոռի

Մոոռի (էստ․՝ Moori), գյուղ Էստոնիայի Վիլյանդիմաա նահանգի Սաառեպեեդի շրջանում։
2011 թվականի տվյալներով գյուղում բնակվում էր 40 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աբդուլռահման (այլ կիրառումներ)

Աբդուլռահման, կարող է վերաբերել՝

Աբդուլռահման - գյուղ Արևմտյան Հայաստանում, Տրապիզոնի վիլայեթի Տրապիզոնի գավառում
Աբդուլռահման - գյուղ Երևանի նահանգի Ալեքսանդրապոլի գավառում, այնուհետև Հայաստանի Անիի շրջանում
Պրեզիդենտի Լուսենա

Պրեզիդենտի Լուսենա  (պորտ.՝ Presidente Lucena), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Պորտու Ալեգրիի ագլոմերացիա (մեզոշրջան)ը։ Մտնում է տնտեսական կարգավիճակ ունեցող Գրամադու Կանելայի գավառի մեջ։ Բնակչությունը կազմում է 2173 մարդ, ըստ 2006 թվականի տվյալների։ Տարածքը կազմում է 49,426 կմ2։ Բնակչության խտությունը՝ 44,0 մարդ/կմ²։


== Վիճակագրություն ==
Համախառն ներքին արտադրանքը կազմել է 32 438 216,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 15 265,04 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,820։


== Պատմություն ==
Քաղաքը հիմնադրվել է 1992 թվականի մարտի 20։
(4297) Էյխհորն

(4297) Էյխհորն (անգլ.՝ Eichhorn), աստերոիդ աստերոիդների հիմնական գոտում։ Հայտնաբերվել է 1938 թվականի ապրիլի 19-ին Վիլհելմ Դիկվոսի կողմից Բերգդորֆում։
Միջին հեռավորությունը Արեգակից կազմում է 2,334233 ա. մ., առավելագույնը մոտենում է 1,8815 ա. մ. հեռավորության վրա և հեռանում 2,787 ա. մ.։ Արեգակի շուրջ մեկ ամբողջական պտույտ է կատարում 1302,61 երկրային օրվա ընթացքում, իր ուղեծրով շարժվելով միջինում 0,276368 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4297) Էյխհորն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վելյուժինո

Վելյուժինո (ռուս.՝ Велюжино), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկոս Յուստինոս

Մարկոս Հունիանոս Յուստինոս (Justinus), (ծն․ և մահ․ թվականները անհայտ), 2-րդ-3-րդ դարերի հռոմեացի պատմիչ։ Յուստինոսի գործը մ․ թ․ ա․ 1-դդ․ հռոմեացի պատմագիր Պոմպեոս Տրոգոսի չպահպանված աշխատության («Փիլիպպոսի պատմությունը», կազմված էր 44 գրքից) համառոտ շարադրանքն է։ Պոմպեոս Տրոգոսի երկը եղել է ծավալուն մի գործ և ընդգրկել է հին հույներին ու հռոմեացիներին հայտնի բոլոր ժողովուրդների ու երկրների պատմությունը՝ Ասորեստանի ավանդական թագավորներից մինչև Օգոստոս կայսրի ժամանակաշրջանը, իսկ Յուստինոսը քաղել է առավել ուշադրության արժանի փաստերը, մշակել դրանք՝ երբեմն թույլ տալով անճշտություններ։ Գրքերում կարևոր տեղեկություններ կան Հայաստանի Աքեմենյան ժամանակաշրջանի, Տիգրան Մեծի գործունեության (դաշինքը Միհրդատ VI Եվպատորի հետ, Սելևկյանների թագավորության գրավումը և այլն), Հայաստանի աշխարհագրության մասին։
Դոմազո

Դոմազո (իտալերեն՝ Domaso), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 1439 մարդ (2008 թվականի տվյալներով), խտությունը՝ 240 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 22013։ Հեռախոսային կոդ՝ 0344։
Դոմազոն սահմանակից է Կոլիկո, Գրավեդոնա, Լիվո, Պելիո, Վերկանա մունիցիպալիտետներին։
Կոմունայի հովանավորն է սուրբ Բարդուղիմեոս առաքյալը։ Տոնը նշվում է օգոստոսի 24-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0344 95073
Էլեկտրոնային հասցեն՝ segreteria@comunedomaso.it
Պաշտոնական կայք՝ http://www.comunedomaso.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աղալը

Աղալը, լեռ Լեռնային Կիլիկիայում, Զեյթունի շրջանում, ծալքավոր է և կազմավորվել է ալպյան ժամանակաշրջանում։


== Ծանոթագրություններ ==
Eyes on You (ալբոմ)

Eyes on You, հարավկորեական բոյ բենդ GOT7-ի ութերորդ մինի ալբոմը։ Այն թողարկվել է 2018 թվականի մարտի 12-ին  JYP Entertainment և IRIVER Inc լեյբլով։ Ինչպես և նրանց նախորդ ալբոմները, խմբի անդամները նույնպես մասնակցել են երգի համատեղ հեղինակությանը և համատեղ արտադրությանը այլ պրոդյուսերների, այդ թվում՝ Mirror BOY-ի, D. ham-ի, Munhan Mirror-ի միջոցով։ Ալբոմը պարունակում է յոթ երգ, այդ թվում «Look» և «One and Only You» երգերը Հյորինի մասնակցությամբ։


== Տրեկ-լիստ ==


== Չարթեր ==


=== Երգեր ===


== Մրցանակներ ==


=== Երաժշտական ծրագրեր ===


== Ծանոթագրություններ ==
Կլաուդիա Կիմ

Կիմ Սո-հյուն (հանգըլ` 김수현, անգլ.՝ Kim Soo-hyun հունվարի 25, 1985(1985-01-25), Սեուլ, Հարավային Կորեա), առավել հայտնի է Կլաուդիա Կիմ Շամպին (անգլ.՝ Claudia Kim Shampine) անվամբ, կորեա-ամերիկացի դերասանուհի և մոդել։


== Վաղ կյանք ==
Կիմը ծնվել է 1985 թվականի հունվարի 25-ի Հարավային Կորեայի մայրաքաղաք Սեուլում։ Մանկության վեց տարիները անցկացրել է ԱՄՆ-ում, որից հետո վերադարձել է Հարավային Կորեա։ Միջնակարդ դպրոցում  երազում էր միջազգային իրավաբան դառնալ, իսկ ավագ դպրոցում նա հույս ուներ հեռուստահաղորդավար դառնալ։ Կիմը ոգեշնչվել է CNN հեռուստաալիքում տեսնելով հաղորդավարուհի Կարունա Շինշոյին։  Կրթությունն ավարտել է արտասահմանում, որ իրականացնի իր` հեռուստահաղորդավարուհի դառնալու երազանքը և ընդունվել է Ewha Womans University համալսարան։ Ընդունվելով՝ նա երեք տարի աշխատել է որպես լրագրող և հաղորդավար՝ դպրոցում գործող անգլերեն «Ewha Voice» ամսագրում։ Նա նաև աշխատել է որպես Korea Times ամսագրի և Arirang TV հեռուստաընկերության պրակտիկ լրագրող։
Բացի այդ, նրա երաժշտության, ֆիլմերի և այլ բնակավառներում ունեցած հետաքրքրությունները հանգեցրեց նրան, որ նա Կորեա-չինացի սուպերմոդելների մրցույթին մասնակցելու հայտ ուղարկեց։


== Կարիերա ==
2005 թվականի հաղթել է Կորեա-չինացի մոդելների մրցույթում։ Կիմն առաջին հաղթողն էր, որը երբեք մոդել չէր աշխատել։ Այդ ժամանակվանից նրան հետաքրքրում էին գերմանական նորաձևության ցուցադրությանն մասնակցելը, ինչպես նաև զբաղվել է դերասանական վարպետությամբ։
2006 թվականին իր դերասանական դեբյուտն է կատարել «Խաղի թագուհի» հեռուստասերիալում։ Նույն թվականին նա հաղթել է SBS-ի դրամա մրցանակաբաշխության «Նոր աստղ» մրցանակը։
Հետագայում նկարահանվել է «Ուղեղ» (2011) բժշկական դրամայում և «7th Grade Civil Servant» (2013) լրտեսական կատակերգությունում, ինչպես նաև գլխավոր դեր է կատարել «Standby» (2012) սիթքոմում։ Կիմը միջազգային ուշադրության է արժանացել, նկարահանվելով Նեթֆլիքսի «Մարկո Պոլո» (2014) հեռուստասերիալում և «Վրիժառուները։ Ալտրոնի դարաշրջանը» (2015) ֆիլմում։
2018 թվականին Կիմը կատարել է Նագայինայի դերը «Ֆանտաստիկ գազաններ։ Գրինդևալդի հանցագործությունները» ֆիլմում։


== Անձնական կյանք ==
2019 թվականի դեկտեմբերի 14-ին Կիմն ամուսնացել է կորեա-ամերիկացի բիզնեսմեն Մեթյու Շամպինի հետ։


== Ֆիլմագրություն ==


=== Ֆիլմ ===


=== Հեռուստատեսություն ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Կլաուդիա Սո-հյուն Կիմը Archived 2019-02-01 at the Wayback Machine. Culture Depot կայքում
Կլաուդիա Կիմ Internet Movie Database կայքում
Գոլդկրոնախ

Գոլդկրոնախ (գերմ.՝ Goldkronach), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 3630 մարդ (ըստ 2010 թվականի դեկտեմբերի 31-ի)։ Տարածքը կազմում է 23,24 կմ²։ Պաշտոնական կոդ՝ 09 4 72 143։
Քաղաքը բաժանված է 26 քաղաքային համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Պանետիերի

Պանետիերի  (իտալերեն՝ Panettieri), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 375 մարդ, բնակչության խտությունը կազմում է 27 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 87050։ Հեռախոսային կոդը՝ 0968։
Կոմունայի հովանավորն է Սան Կառլո Բորոմեոն (San Carlo Borromeo)։


== Ծանոթագրություններ ==
Ալանա դե լա Գարզա

Ալանա դե լա Գարզա (անգլ.՝ Alana de la Garza, հունիսի 18, 1976(1976-06-18), Կոլումբուս), ամերիկացի դերասանուհի, որը հայտնի է «Օրենք և կարգ» հեռուստասերիալում,  ինչպես նաև այդ սերիալի «Օրենք և կարգ։ Լոս Անջելես» սփին-օֆֆում խաղացած դերերով։


== Կենսագրություն ==
Ալանա դե լա Գարզան ծնվել է 1976 թվականի հունիսի 18-ին ԱՄՆ-ի Օհայո նահանգի Ֆրանկլին շրջանի Կոլումբուս քաղաքում։ Հայրը մեքսիկական ծագումամբ ամերիկացի է, իսկ մայրը՝ իռլանդական ծագմամբ ամերիկուհի։ Մեծացել է Տեխասի Էլ Պասո շրջանի Էլ Պասո քաղաքում։ Նրա հասակը 1 մ 75 սմ է։
Դե լա Գարզան Տեխաս նահանգի գեղեցկության մրցույթում նվաճել է «Միս լուսանկարվողություն» տիտղոսը։ Հետո ընդունվել է Տեխասի համալսարան, որտեղ սովորել է ֆիզիոթերապիա և սոցիալական աշխատանք։ Համալսարանն ավարտելուց հետո մինչ ապրում էր Ֆլորիդայի Օռլանդո քաղաքում,  խաղացել է ոչ մեծ էպիզոդիկ դերեր, իսկ հետո տեղափոխվել է Նյու Յորք։ Հետո «Իմ բոլոր երեխաները» ամերիկյան սերիալում ստացել է Ռոզա Սանտոսի դերը, նկարահանվել է «Ռազմա-իրավաբանական ծառայություն», «Հմայվածները», «Երկուսուկես մարդ» և «Լաս Վեգաս» հեռուստասերիալներում։ Քննադատների կողմից գնահատվել է «Լեռը» սերիալում խաղացած Մարիայի դերի համար։
2005 թվականին Դեյվիդ Բորիանազի հետ միասին նկարահանվել է «Պարոն ամեն ինչ կուղղենք» ֆիլմում։ Նաև հրավիրվել է «Սմոլվիլի գաղտնիքը» սերիալի հինգերորդ եթերաշրջանում չար կրիպտոնուհու դերը խաղալու համար և նկարահանվել է CBS ալիքի «C.S.I.: Հանցագործության վայրը Մայամի» սերիալում։ Երկու անգամ հիշատակվել է «Girls of Maxim» օնլայն պատկերասրահում։
2006 թվականին միացել է NBC ալիքի «Օրենք և կարգ» սերիալի 17-րդ եթերաշրջանի դերասանական կազմին, որտեղ կատարել է շրջանային դատախազության օգնական Քոնի Ռուբիրոսայի դերը։ Այս դերի համար դերասանուհին արժանացել է քննադատների գովասանքին։
2007 թվականին «Հեռուստատեսության երկրորդ պլանի լավագույն կանացի դեր» կատեգորիայում առաջադրվել է «Imagen Foundation Awards» մրցանակի։ 2008 թվականին որպես «Դրամատիկական հեռուստասերիալում երկրորդ պլանի բացառիկ դերասանուհի» ստացել է «ALMA» մրցանակի անվանակարգ։ Նույն թվականին «Դրամատիկական հեռուստասերիալում բացառիկ կատարման» համար ստացել է «Impact Award» մրցանակը։ Ալանան «Օրենք և կարգ» սերիալի վերջին չորս եթերաշրջանում խաղացել է Ռուբիրոսայի դերը։ 2008 թվականին դարձել է Garnier Nutritioniste կոսմետիկայի ներ դեմքը։
2011 թվականի հունվարին հայտնի է դարձել, որ Ալանա դե լա Գարզան վերադարձել է «Օրենք և կարգ» սերիալի Ռուբիրոսայի դերին, իսկ 2011 թվականի մայիսի 13-ին NBC-ն հայտնել է շոուի չեղարկման մասին։
2014 թվականին դե լա Գարզան ABC-ի «Հավերժություն» սերիալում ստացել է գլխավոր կանացի դեր։


== Անձնական կյանք ==
2008 թվականի մայիսի 31-ին Ալանան ամուսնացել է գրող Մայքլ Ռոբերտսի հետ։ Զույգն ունի երկու երեխա՝ որդի (Կիրան Թոմաս Ռոբերտս (ծնվ. 28.09.2010)) և դուստր (Լիվ Էլենա Ռոբերտս (ծնվ. 07.07.2013)):


== Ֆիլմագրություն ==


== Ծանոթագրություններ ==


== Արտաքին հղումներ ==
Alana de la Garza Internet Movie Database կայքում
http://www.alanadelagarza.com/ Аланы Де Ла Гарза. պաշտոնական կայք
Ալեքսանդր Կովալևսկի

Անվան այլ կիրառումների համար տե՛ս՝ Կովալևսկի (այլ կիրառումներ)Ալեքսանդր Օնուֆրիևիչ Կովալևսկի (ռուս.՝ Александр Онуфриевич Ковалевский, նոյեմբերի 19, 1840(1840-11-19), Vārkava, Դվինսկի գավառ, Վիտեբսկի նահանգ, Ռուսական կայսրություն - նոյեմբերի 22, 1901(1901-11-22), Սանկտ Պետերբուրգ, Սանկտ Պետերբուրգի նահանգ, Ռուսական կայսրություն), ռուս կենսաբան, էվոլյուցիոն սաղմնաբանության և ֆիզիոլոգիայի հիմնադիր, Պետերբուրգի ԳԱ ակադեմիկոս (1890):
Վ. Օ. Կովալևսկու եղբայրը։
Ուսումնասիրել է ստորին ողնաշարավորների (նշտարիկ) և անողնաշարավորների (ասցիդիա, որդեր և այլն) սաղմնային զարգացումը, ցույց տվել նրանց օրինաչափությունների ընդհանրությունը և փոխադարձ էվոլյուցիոն ազգակցությունը։ Կովալևսկու աշխատանքները հիմք հանդիսացան 19-րդ դարի վերջում սաղմնաբանության մեջ առաջացած ֆիլոգենետիկ ուղղության։


== Ծանոթագրություններ ==


== Գրականություն ==
Мечников И. И. Александр Онуфриевич Ковалевский, в кн.։ Страницы воспоминаний. Сборник автобиографических статей, М., 1946
Письма А. О. Ковалевского к И. И. Мечникову (1866—1900), Л., 1955.
Догель В. А., А. О. Ковалевский (1840—1901), М.—Л., 1945;
Биографический словарь профессоров и преподавателей Императорского университета Св. Владимира ։ (1834—1884) / сост. и издан под ред. ордин. проф. В. С. Иконникова. — Киев ։ в тип. Имп. ун-та Св. Владимира, 1884. — С. 264—268.
Արևածագից առաջ (ֆիլմ, 1961)

Անվան այլ կիրառումների համար տե՛ս՝ Լուսաբացից առաջ (այլ կիրառումներ)Լուսաբացից առաջ, 1961 թվականին «Հայֆիլմ» կինոստուդիայի նկարահանած ֆիլմ։ Նկարահանվել է ըստ Ակսել Բակունցի «Խոնարհ աղջիկը», «Նամակ ռուսաց թագավորին», «Օրանջիա», «Սպիտակ ձին» նովելների։


== Սյուժե ==
Ֆիլմը պատմում է, թե ինչպես հայկական հեռավոր գյուղ գալով՝ երիտասարդ ուսուցիչ Ալեքսանդրն անցնում է դասակարգային պայքարի ելած հեղափոխականների կողմը։


== Գլխավոր դերերում ==
Արթին պապ – Հրաչյա Ներսիսյան
Առաքել աղա – Գուրգեն Ջանիբեկյան
Մանաս – Խորեն Աբրահամյան
ուսուցիչ – Արմեն Ջիգարխանյան
Ասատուր – Վաղինակ Մարգունի
Օհան դայի – Կարեն Հակոբյան
Մինա բիբի – Արուս Խուդանյան
Եգոր – Սոս Սարգսյան
Խոնարհ – Մանանա Աբուևա
Օսան – Թինաթին Հայրապետյան
Իբիշ – Բ. Մանուկյան
Աքիր – Հայկուհի Գարագաշ


== Ծանոթագրություններ ==
Անտոնինոս Պիոս

Անտոնինոս Պիոս (Antoninus Pius, սեպտեմբերի 19, 86, Lanuvium, Հռոմէական Իտալիա, Հռոմեական կայսրություն - մարտի 7, 161, Լորիում, Հռոմէական Իտալիա, Հռոմեական կայսրություն), Հռոմի կայսր։ Լրիվ անունը՝ Տիտոս Ավրելիոս Ֆուլվիոս Բոյոնիոս Արիոս Անտոնինոս։ Պիոս՝ «Բարեպաշտ» է հորջորջվել իրեն որդեգրած Հադրիանոս կայսեր հիշատակի նկատմամբ հավատարմություն ցուցաբերելու համար։ Անտոնինոսն իր քաղաքական կարիերան սկսել է որպես սենատոր, 120 թ. ընտրվել է կոնսուլ և դարձել Հադրիանոսի վստահելի անձանցից մեկը։ Որդեգրվել է կայսրի կողմից 138 թ.։ Ընդ որում, ըստ որդեգրման պայմանի ինքը՝ Անտոնինոսը պարտավոր եղավ իր հերթին որդեգրել Մարկոս Ավրելիոսին և Մարկոս Անիոս Վերոսին, որոնք նրա մահից հետո ժառանգեցին հռոմեական գահը։ Անտոնինոսի կառավարման ժամանակաշրջանը համեմատաբար խաղաղ էր, սակավաթիվ ընդվզումները հռոմեական նահանգներում (Մավրիտանիա, Դակիա, Եգիպտոս և Գերմանիա) հաջողությամբ ճնշվեցին։ Բրիտանիայում Հադրիանոսի պատնեշից շուրջ 150 կմ հյուսիս կառուցվեց նոր պատնեշ, որը կոչվեց Անտոնինոսի անունով։ Անտոնինոսի կնոջ՝ Ֆաուստինայի մահից հետո (140 կամ 141 թ.) կայսրը ստեղծեց ալիմենտար հիմնադրամ՝ աղքատ ընտանիքներից պարմանուհիներին օժանդակություն ցուցաբերելու նպատակով։


== Ծանոթագրություններ ==